Formó parte del Conseyu Executivu de la Fundación Centro d'Estudios Políticos y Sociales (Fundación CEPS). Más p'alantre convirtióse nel responsable de Comunicación del grupu promotor de Podemos. Dempués de les eleiciones europees de 2014, foi escoyíu como Coordinador del Equipu Técnicu qu'entamó l'Asamblea Ciudadana «Sí Se Puede», celebrada nel Palacio de Vistalegre, onde foi ún de los cinco ponentes (xuntu a Pablo Iglesias, Íñigo Errejón, Juan Carlos Monedero y Carolina Bescansa) de los documentos fundacionales de Podemos. Na clausura d'esta Asamblea, Luis Alegre llogró los votos necesarios pa ser escoyíu miembru del Conseyu Ciudadanu d'esti partíu y de la so Executiva Estatal. En febreru de 2015 foi escoyíu secretariu xeneral del partíu na Comunidá de Madrid.